open-index/open-wikipedia-markdown huggingface dataset:
Billy Bremner

**William John Bremner**  (* 9. december 1942, Stirling, Spojené kráľovstvo – † 7. december 1997, Doncaster) bol škótsky futbalista. Preslávil sa v 60. a 70. rokoch ako kapitán úspešného tímu Leeds United. Bol zvolený najlepším hráčom Leedsu United v histórií a jeho socha sa nachádza pred štadiónom Elland Road. Rovnako tak bol zvolený do stovky najlepších futbalistov anglickej ligy a je členom anglickej siene slávy. Na medzinárodnej úrovni reprezentoval , za ktoré odohral 54 zápasov a strelil tri góly. Zúčastnil sa majstrovstiev sveta v roku 1974.

## Životopis
Hrával v strede zálohy a bol považovaný za tvrdého a nekompromisného hráča. V svojich 17 rokoch sa upísal Leedsu United, po tom čo ho vychovali v katolíckej škole St. Mary's v rodnom [Stirlingu. V roku 1960 debutoval za Leeds a zostal ich hráčom počas nasledujúcich 16 rokov. V roku 1964 vyhral s klubom druhú ligu a postúpili do najvyššej súťaže. V nasledujúcej sezóne vyhral Pohár FA a tímu tesne ušiel zisk majstrovského titulu. V roku 1966 sa zranil Bobby Collins a tréner Don Revie vymenoval Bremnera za nového kapitána tímu. Bremner tento post zastával až do svojho odchodu z klubu. V roku 1969 získal s klubom prvýkrát titul v lige. Aj nasledujúce obdobie prinieslo Bremnerovi a Leeds úspechy, klub v ďalších sezónach skončil vo vrcholnej štvorke anglickej ligy a titul znova získal v roku 1975. Bremnerovi sa však tento ročník nepodarilo získať Európsky pohár, keď vo finále Leeds podľahol Bayernu Mníchov 2-0. Práve táto medzinárodná trofej chýba Bremnerovi v jeho zbierke klubových úspechov. Svoju hráčsku kariéru ukončil v klube Doncaster Rovers.
4
V roku 1970 bol v ankete FWA vyhlásený najlepším futbalistom Anglicka. V roku 1973 sa v ankete o najlepšieho futbalistu Európy Zlatá lopta umiestnil na piatom mieste, o rok neskôr na deviatom.

Po skončení hráčskej kariéry sa stal trénerom.

Klubová pieseň *Glory Glory Leeds United* obsahuje nasledujúce verše, ktoré opisujú Bremnerovu rolu v klube:

*Little Billy Bremner is the captain of the crew*
*For the sake of Leeds United he would break himself in two*
*His hair is red and fuzzy and his body's black and blue*
*As Leeds go marching on.*


## Referencie

## Externé odkazy
* Bremner  na stránke Anglickej siene slávy 

## Zdroj

Kategória:Škótski futbalisti
Kategória:Škótski futbaloví tréneri
Kategória:Hráči Leeds United
Kategória:Hráči Hull City AFC
Kategória:Hráči Doncaster Rovers FC
Kategória:Hráči Majstrovstiev sveta vo futbale 1974
Tamilnádu

**Tamilnádu** alebo **Tamilnád** (po hindsky तमिलनाडु - *Tamilnādu*; do roku 1969: **Madrás** alebo **Madras**) je indický štát nachádzajúci sa na juhovýchode Indického polostrova. Ohraničuje zväzové teritóriom Puttučéri a susedí so štátmi Kérala, Karnátaka a Ándhrapradéš. Geograficky je ohraničený pohorím Východný Ghát na severe pohorím Anamalai na západe, na východe Bengálskym zálivom a Indickým oceánom na juhu.

## Referencie

## Iné projekty

Kategória:Štáty a teritóriá v Indii
Tripura

**Tripura** alebo **Tripurá** (po hindsky त्रिपुरा - *Tripurá*) je indický štát nachádzajúci sa na severovýchode krajiny. Na severe, juhu a západe hraničí s Bangladéšom a na východe s ďalšími indickými štátmi Ásam a Mizorám.

V minulosti bolo toto územie kráľovstvom a k Indii bolo pripojené v 15. októbra 1949.

## Referencie

## Iné projekty

Kategória:Štáty a teritóriá v Indii
Uttarákhand

**Uttarákhand** (po hindsky उत्तराखण्ड  - *Uttarākhanḍ*; do roku 2006 **Uttaránčal** alebo **Uttaráňčal**) je indický štát nachádzajúci sa na severe krajiny. Nachádza sa v Himalájach a vznikol v roku 2000 odlúčením niekoľkých okresov od štátu Uttarpradéš a stal sa 27. štátom Indie. Hraničí s autonómnou oblasťou Tibet na severe, s Nepálom na východe a s Indickými štátmi Uttarpradéš na juhu, Harijána na západe a Himáčalpradéš na severozápade.

## Referencie

## Iné projekty


Kategória:Štáty a teritóriá v Indii
Zimné olympijské hry 1980

[náhľad|Veža [Olympijský oheň|olympijského ohňa]]
**XIII. Zimné olympijské hry** sa uskutočnili v USA v Lake Placid od 13. do 24. februára 1980.

## Voľba
Druhým kandidátskym mestom bol kanadský Vancouver, ktorý odstúpil pred konečným hlasovaním.

## Medailová bilancia

## Súťažné disciplíny
* beh na lyžiach
* biatlon
* boby
* krasokorčuľovanie
* ľadový hokej
* sánkovanie
* severská kombinácia
* skoky na lyžiach
* rýchlokorčuľovanie
* zjazdové lyžovanie

## Zúčastnené štáty
Zimných olympijských hier sa zúčastnilo 37 štátov.Prvýkrát sa hier zúčastnila Čína a Kostarika.

## Športoviská
* Lake Placid Olympic Ski Jumping Complex - skoky na lyžiach
* Mt. Van Hoevenberg Olympic Bobsled Run - boby a sánky
* Whiteface Mountain -   zjazdové lyžovanie
 
## Iné projekty

## Externé odkazy
* ZOH 1980 na oficiálnej stránke MOV 
*  Z histórie olympijských hier 


Kategória:Zimné olympijské hry
Kategória:Šport v 1980
OH
Ladislav Kováč

**Ladislav Kováč** môže byť:
* jeden z vodcov východoslovenského roľníckeho povstania (* ? – † 1831) , pozri Ladislav Kováč (povstalec) 
* protifašistický bojovník, odbojár, veliteľ divízie (* 1913 – † 1987), pozri Ladislav Kováč (protifašistický bojovník)  
* slovenský biochemik, minister školstva (* 1932), pozri Ladislav Kováč (biochemik) 
* slovenský a česko-slovenský politik, po roku 1989 poslanec FZ za VPN a ODÚ (* 1935) , pozri Ladislav Kováč (poslanec) 

Kováč, Ladislav
Zimné olympijské hry 1984

náhľad|Zničený olympijský symbol v Sarajeve
**XIV. Zimné olympijské hry** sa uskutočnili v juhoslovanskom meste Sarajevo a trvali od 7. februára do 19. februára 1984. V súčasnosti je možné sa lanovkou vyviezť za mesto a obhliadnuť si pozostatky starej bobovej dráhy, ktorá bola pre účely týchto Zimných olympijských hier vybudovaná. 

## Voľba

## Medailová bilancia

## Súťažné disciplíny
* beh na lyžiach
* biatlon
* boby
* krasokorčuľovanie
* ľadový hokej
* sánkovanie
* severská kombinácia
* skoky na lyžiach
* rýchlokorčuľovanie
* zjazdové lyžovanie

## Zúčastnené štáty
Zimných olympijských hier sa zúčastnilo 49 štátov.

## Iné projekty

## Externé odkazy
* ZOH 1984 na oficiálnej stránke MOV 
*  Z histórie olympijských hier 


Kategória:Zimné olympijské hry
Kategória:Šport v 1984
OH
Mineralizácia

**Mineralizácia** môže byť:
*všeobecne: obohatenie nejakej látky určitými minerálnymi komponentmi
*v chémii: (čiastočný alebo úplný) rozklad organickej látky za vzniku jednoduchých anorganických látok (napr. spaľovaním, kyselinou sírovou, tavením), t.j. umelý ekvivalent biologickej mineralizácie v zmysle rozklad mŕtvej organickej látky (pozri nasledujúcu odrážku), pozri mineralizácia (chémia)
*v biológii (synonymum: **biologická mineralizácia**): 
**rozklad mŕtvej organickej látky (najmä pôsobením mikroorganizmov) za vzniku jednoduchých anorganických (teda minerálnych) látok, spravidla v pôde (pozri nižšie odrážku "v pedológii") alebo vo vode, pozri mineralizácia (biológia)
**budovanie pevných minerálnych štruktúr živými bunkami, napr. tvorba zubu, kosti, škrupiny vajca, mušle alebo tvorba tvrdej bunkovej steny niektorých rastlín, synonymum: biomineralizácia, pozri biomineralizácia
*v pedológii: 
**proces rozkladu organických látok v pôde mikroorganizmami v dôsledku zvýšenej teploty za vzniku jednoduchých anorganických (teda minerálnych) látok (najmä oxidu uhličitého, vody, amoniaka, vápnika, horčíka a draslíka), pozri mineralizácia (pedológia)
**skrátene: mineralizácia dusíka
*v paleontológii: forma fosilizácie spočívajúca v nahradení organického materiálu organizmu anorganickým materiálom (napr. permineralizácia), pozri pod fosilizácia
*v náuke o ložiskách: a) proces vzniku, usadzovania, resp. kryštalizácie, (rudných i nerudných) minerálov z magmatických tavenín, roztokov, plynov, resp. z povrchových vôd, buď vo voľných priestoroch zemskej kôry alebo metasomaticky (teda zatlačením dovtedajších hornín či minerálov), napr. vznik rudnej žily ukladaním hydrotermálne prinesených látok v trhline povrchovej časti zemskej kôry, b) prítomnosť alebo proces vzniku rudných minerálov, pozri mineralizácia (ložiská)
*v hydrológii (synonymum: **mineralizácia vôd/vody**): 
** proces, pri ktorom zrážkové vody presiaknu do zemskej kôry, kde sa v hlbších častiach medzi horninami otepľujú a rozpúšťajú i koncentrujú v sebe minerálne látky vyluhované z týchto hornín, pozri mineralizácia (zrážkové vody)
** úprava vody pridaním minerálnych látok, pozri pod minerálna voda
** obsah rozpustených minerálnych látok vo vode (vyjadrený v g/l), pozri mineralizácia (obsah minerálov vo vode)

## Pozri aj
*minerál (rozlišovacia stránka)
*mineralizácia kostí

## Zdroje
Multiplex (spôsob prenosu)

**Multiplex** je spôsob či princíp prenosu signálov (napr. telefónnych hovorov, telegrafných signálov, televízneho vysielania, rozhlasového vysielania, počítačových dát či internetového obsahu), pri ktorom dochádza k súčasnému viacnásobnému využívaniu jedného prenosového prostredia či časti spojovacieho zariadenia (vedenia, kábla, vzduchu). Prenos, pri ktorom sa využíva multiplex, sa nazýva **multiplexný prenos**.

## Druhy
* priestorový multiplex (, skrátene SDM)
* frekvenčný multiplex (kmitočtový multiplex; , skrátene FDM): tu je prenosovým médiom (elektromagnetické) vlnenie, každý informačný kanál ma pridelenú inú frekvenciu (klasickým príkladom sú rozhlasové stanice)
* vlnový multiplex (, skrátene WDM): s použitím rôznych vlnových dĺžok
* časový multiplex (, skrátene TDM): informačné kanály si striedajú prenosové médium vo veľmi krátkych časových intervaloch (na tomto princípe funguje väčšina internetových prenosov)
* štatistický multiplex (, skrátene STDM)
* kódový multiplex (, skrátene CDM): zakódované dáta príjemcovým kódom prijímajú všetci, každý príjemca má svoj kód a len ten jeden so správnym kódom vie, že sú určené preňho a len on ich dekóduje (takto fungujú mobilné telefóny)

Kategória:Telekomunikácie
Milan Mlsna

**Milan Mlsna**, vlastným menom Ing. **Bohumil Mlsna** (* 6. november 1937, Pezinok  – † 13. december 1992, Bratislava) známy pod prezývkou **Strýco Marcin z Pezinka**, bol slovenský herec, ľudový rozprávač, humorista, komik, redaktor a režisér. 	

## Zo života
náhľad|Hrob Milana Mlsnu v rodnom Pezinku
Jeho otec pochádzal z Českých Budějovíc no Milan Mlsna sa narodil v Pezinku, kde prežil svoje detstvo a mladosť. Verejnosti sa stal známym ako ľudový rozprávač pod pseudonymom *Strýco Marcin z Pezinka*. 

Jeho prvou hrou, ktorú režíroval, bola veršovaná hra Jaroslava Kvapila - *Princezná púpavienka*. Autorsky spolupracoval s Vladimírom Nosáľom, a ich prvý monológ pre strýca Marcina bol spracovaný na základe skeču Arkadija Rajkina „Keď horí, nehorí“. Okrem toho, že režíroval a sám hral ochotnícke divadlo, bol aj výborným tanečníkom, recitátorom a vyrábal rôzne plagáty. Navštevoval tiež starých pezinčanov a zapisoval si staré, zabudnuté zvyky a výrazy, a dokonca začal písať západoslovensko-slovenský slovník. Tento jeho vzťah k pezinskému nárečiu vyprovokoval vytvorenie postavy strýca Marcina, ktorá stavala hlavne na čare západoslovenčiny. Postavu strýca Marcina pôvodne osadil do Švajncbachu, obce blízko Pezinka, ktorá sa dnes volá Viničné (pôvodný nemecký názov tejto obce bol Schweinbach), až neskôr vystupoval pod menom *Strýco Marcin z Pezinka*. Počas účinkovania ako ľudový rozprávač vytvoril mnoho humorných monológov, dychoték a anekdot. Nahrávka z vystúpenia „Strýco Marcin a tetka Agneša trkocú“, vyšla aj na platni. Dlhé roky spolupracoval so Slovenským rozhlasom v reláciách ''Pozor zákruta'' a *Čo týždeň nedal*. 

Ako herec účinkoval aj v Radošínskom naivnom divadle.

Posledné roky svojho života prežil v Bratislave, kde aj zomrel. Pochovaný je na cintoríne v Pezinku.

## Diskografia
* 1971 *Strýco Marcin - Ľudový rozprávač Milan Mlsna* - Opus 9018 0146
* 1973 *Strýco Marcin - Keď Som Išiel Cez Ty Hory * - Opus 9138 0113
* 1976 *Strýco Marcin a tetka Agneša trkocú* - Opus 9118 0340
* 1978 *Strýco Marcin koštuje* - Opus 9118 0805
* 1980 *Dychotéka strýca Marcina* - Opus 9118 0963
* 1983 *Nepi Marcin, nepi vodu* - Opus 9137 0258, EP, spev: Milan Mlsna, Oľga Bubničová, Helena Uhríková, Karol Bubnič,  Adam Hudec, hrá Malokarpatská kapela.
* 2014 *Strýco Marcin, Kolekcia 1-2-3*  - Opus, 3CD  (podtitul: Ľudový rozprávač Milan Mlsna)

## Filmografia
* 1976 *[[Sváko Ragan]]* 
* 1980 *[[Živá voda]]*
* 1980 *[[Moje kone vrané]]* - TV seriál
* 1983 *[[Sojky v hlave]]*

## Literatúra
* *Kuchyňa strýca Marcina*, Hevi, 1995, ISBN 80-85518-67-8

## Referencie

## Externé odkazy
* Milan Mlsna - Pezinok.sk
*  
* 
* Milan Mlsna - Rodinka rozhlasových v archíve rtvs.sk

Kategória:Slovenskí filmoví herci
Kategória:Slovenskí televízni herci
Kategória:Slovenskí humoristi
Kategória:Radošinské naivné divadlo
Kategória:Osobnosti z Pezinka
Lesná (Brno)

**Lesná** je katastrálne územie, jedno zo štyridsaťosem katastrálnych území štatutárneho mesta Brna. Celé katastrálne územie je súčasťou mestskej časti Brno-sever. Má rozlohu 258,2 ha, je tu evidovaných 47 ulíc a 2 140 adries.

## Referencie

## Iné projekty

Lesná
Dashiell Hammett

**Samuel Dashiell Hammett** (* 27. máj 1894 - † 10. január 1961) bol americký autor *hardboiled* detektívok. Je autorom známych postáv ako Sam Spade (*The Maltese Falcon*), Nick a Nora Charles (*The Thin Man*), a Continental Op (*Red Harvest and The Dain Curse*).

## Dielo
* *[[Red Harvest]]* (1929)
* *[[The Dain Curse]]* (1929)
* *[[The Maltese Falcon]]* (1930)
* *[[The Glass Key]]* (1931)
* *[[The Thin Man]]* (1934)

## Iné projekty

Kategória:Spisovatelia románov USA
Kategória:Spisovatelia detektívok
Kategória:Osobnosti zo Chicaga
Issai Schur

**Issai Schur** (* 10. január 1875, Mahiľov, Bielorusko, vtedy Ruská ríša - † 10. január 1941, Tel Aviv, Izrael, vtedy Britský mandát Palestína) bol nemecký matematik. Ako študent Ferdinanda Georga Frobenia sa venoval reprezentáciám grúp, pracoval aj v kombinatorike, lineárnej algebre, teórii čísel, či teoretickej fyzike. Je po ňom pomenované veľké množstvo matematických viet a konceptov.

Kategória:Narodenia v 1875
Kategória:Úmrtia v 1941
Kategória:Nemeckí matematici
Kategória:Matematici židovského pôvodu
Majstrovstvá sveta vo futbale 2010 – Finále

**Finále [[MS vo futbale 2010|Majstrovstiev sveta vo futbale 2010]]** bol futbalový zápas, ktorý sa konal 11. júla 2010 na štadióne Soccer City v Johannesburgu v Južnej Afrike. Proti sebe sa postavili futbalové mužstvá Holandska a Španielska.

V riadnom hracom čase skončil súboj nerozhodne 0:0. V predĺžení padol jediný gól zápasu v 116. minúte, ktorý strelil Andrés Iniesta.  Španielsko tak vyhralo 1:0 a získalo majstrovský titul.

* Rozhodca: Howard Webb (Anglicko)
* Asistenti rozhodcu
** Darren Cann (Anglicko)
** Mike Mullarkey (Anglicko)
* Štvrtý rozhodca: Yuichi Nishimura (Japonsko)
* Piaty rozhodca: Toru Sagara  (Japonsko)

## Zaujímavosti
Zápas bol pozoruhodný vysokým počtom udelených trestov: rozhodca Howard Webb v celom zápase (vrátane predĺženia) udelil 14 žltých kariet a 1 červenú za 2 žlté karty.

Pred začiatkom zápasu sa jeden fanúšik pokúsil zmocniť sa trofeje.

## Pozri aj
* Majstrovstvá sveta vo futbale 2010

## Referencie


Kategória:Majstrovstvá sveta vo futbale 2010
Marina Rinaldi

**Marina Rinaldi** je prestížny taliansky módny dom patriaci do skupiny Max Mara Fashion Group. Zameriava sa na kvalitnú Prêt-à-porter, ženskú módu a módne doplnky v tzv. "plus" veľkostiach.

## História
Spoločnosť bola založená roku 1980 v severotalianskom meste Reggio Emilia, ako súčasť Max Mara Fashion Group. Značka dostala svoje meno podľa prastarej matky zakladateľa, Achille Maramotti-ho, ktorá vlastnila v roku 1850 v Reggio Emilia módny ateliér.

Mediálnou tvárou značky Marina Rinaldi sa počas jej pôsobenia stali mediálne známe a zvučné ženské mená ako modelka s „modrou krvou“ a príbuzná anglickej kráľovskej rodiny India Hicks, herečka Carré Otis a v súčasnosti top modelka Tatjana Patitz.

## Súčasnosť
Marina Rinaldi patrí k najznámejším z 35 obchodných značiek skupiny Max Mara Fashion Group. Má viac ako 300 obchodov v centrách všetkých svetových metropol ako Miláno, Rím, Paríž, Londýn, New York, ale aj Bratislava.

## Externé odkazy
* Oficiálna web stránka spoločnosti
* Oficiálna slovenská web stránka

Kategória:Módne spoločnosti
Milan Paumer

**Milan Paumer** (* 7. apríl 1931, Kolín, Česko-Slovensko – † 22. júl 2010, Praha, Česko) bol príslušník česko-slovenského protikomunistického odboja. 

## Život

Po 2. svetovej vojne sa vyučil za strojného zámočníka, potom vyštudoval strojnú priemyslovku v Kolíne. 

Od roku 1942 sa priatelil so synmi generála Josefa Mašína, Ctiradom a Josefom. Po februári 1948 sa s nimi zúčastnil organizácie aj realizácie záškodníckych akcií namierených proti komunistickému režimu. 

V roku 1952 nastúpil vojenskú službu a bol zaradený na Vojenskú akadémiu v Martine. 

Bol jedným z päťčlennej skupiny, ktorá sa začiatkom októbra 1953 rozhodla odísť na Západ. Po dramatickom, 29 dní trvajúcom úteku cez Východné Nemecko, sa jemu a bratom Mašínovým podarilo dostať sa do amerického sektora Berlína. Keďže pri príprave úteku a počas neho  zabili celkovo šesť osôb (dvoch ozbrojených príslušníkov bezpečnosti, odzbrojeného pokladníka, ktorý viezol výplaty, a nakoniec troch ozbrojených príslušníkov východonemeckých ozbrojených zložiek) je česká verejnosť rozdelená na dva tábory, z ktorých jeden považuje skupinu  za vrahov, zatiaľ čo druhá časť za národných hrdinov, ktorí viedli legitímne ozbrojený odboj proti totalitnému komunistickému režimu. Ďalších dvoch členov skupiny, Zbyňka Janatu a Václava Švédu chytili, vydali do Česko-Slovenska a popravili. 

Po príchode do USA vstúpil do americkej armády. Neskôr sa usadil na Floride, kde pracoval ako údržbár, robotník v leteckých opravovniach a taxikár. Do dôchodku odišiel v roku 1998 ako majiteľ taxislužby. 

Po dlhej chorobe zomrel 22. júla 2010 v Prahe.

## Vyznamenania
Dňa 4. marca 2008 mu Mirek Topolánek udelil čestnú plaketu predsedu vlády Českej republiky.

## Zdroje
* 

## Iné projekty

 

Kategória:Osobnosti z Kolína
Kategória:Narodenia v  1931 
Kategória:Úmrtia v  2010
Kategória:Protikomunistický odboj v Česko-Slovensku
Kategória:Železná opona
Raymond Chandler

**Raymond Thornton Chandler** (*23. júl 1888, Chicago, Illinois, USA – † 26. marec 1959, San Diego, Kalifornia) bol anglicko-americký spisovateľ románov scenárista, ktorý mal veľký vplyv na modernú podobu detektívok.

Jeho postava Philip Marlowe, je rovnako ako postava Dashiella Hammetta Sam Spade, považovaná za synonymum súkromného detektíva. Obidve postavy vo filme stvárnil Humphrey Bogart. 

Bol zakladateľom drsnej školy. Bojoval v prvej svetovej vojne, čo ovplyvňovalo aj jeho tvorbu.

## Dielo
**The Big Sleep* (1939) *(Večný spánok)*
**Farewell, My Lovely* (1940) *(Zbohom, moja krásna)*
**The High Window* (1942)
**The Lady in the Lake* (1943) *(Žena v jazere)*
**The Little Sister* (1949)
**The Long Goodbye* (1953)
**Playback* (1958)
**Poodle Springs* (1959), nedokončené; dokončil Robert B. Parker v roku 1989. *(Zločin v Poodle Springs)*

## Referencie


## Literatúra
* 
* 

## Externé odkazy
* 
* pitaval.cz Autor Raymond Chandler

Kategória:Spisovatelia románov USA
Kategória:Spisovatelia detektívok
Kategória:Scenáristi USA
Kategória:Osobnosti zo Chicaga
Live at Montreux 2004 (2008)

***Live at Montreux 2004*** je DVD od skupiny Korn, ktoré zobrazuje koncert nahratý 5. júla 2004 v meste Montreux vo Švajčiarsku. Bolo vydané až 12. mája 2008, po odchode gitaristu Briana "Head" Welcha a bubeníka Davida Silveriu zo skupiny.

## Zoznam skladieb

# „Right Now“
# „Break Some Off“
# „Got The Life“
# „Here To Stay“
# „Falling Away From Me“
# „Blind“
# „Shoots And Ladders“
# „One (Metallica cover)“
# „Freak On A Leash“
# „A.D.I.D.A.S.“
# „Dead Bodies Everywhere“
# „Did My Time“
# „Another Brick In The Wall“
# „Faget“
# „Somebody Someone“
# „Y'All Want A Single“

## Zostava

* Jonathan Davis - spev
* Fieldy - basgitara
* James „Munky“ Shaffer - gitara
* Brian „Head“ Welch - gitara
* David Silveria - bicie

Kategória:Albumy skupiny Korn
Zoznam televíznych staníc na Slovensku

Toto je **zoznam televíznych staníc na Slovensku**.

## Rozdelenie televíznych staníc
Televízne stanice možno rozdeliť napríklad podľa majetkovej podstaty na verejnoprávne a súkromné. Štátnu reguláciu v oblasti vysielania a retransmisie vykonáva Rada pre vysielanie a retransmisiu. To znamená, že rozhoduje o licenciách a registráciách pre vysielateľov, plánoch využitia frekvenčného spektra na vysielanie a pod. Zo správy Rady za rok 2018 vyplýva, že licencie na Slovensku sú udeľované na:

* I. Multiregionálne vysielanie
* II. Regionálne vysielanie
* III. Lokálne vysielanie
* IV. Licencie na digitálne vysielanie
Pod IV. digitálne vysielanie spadajú aj internetové televízie, ktorých televízny obsah (napr. webový seriál) je šírený ako tzv. webová televízia. Tento článok sa nevenuje digitálnemu televíznemu vysielaniu (pozri zatiaľ stríming).

## Verejnoprávne televízne stanice

## Súkromné televízne stanice
### Celoplošné

### Regionálne a lokálne televízne stanice

### Promo a info kanály

## Študentské televízne stanice

## Zaniknuté stanice

## Vznik a zánik staníc

* 1. júna 2021 káblový operátor UPC rozšíril ponuku TV služieb o tri nové slovenské stanice. Ide o už predtým existujúcu hudobnú stanicu TV Folklorika, ktorej skončila exkluzivita v Slovak Telekome, a stanicu venovanú najmä Rómom – TV Romana. Všetky tri sa stali súčasťou základného balíka UPC.

## Referencie

## Externé odkazy
* http://www.srvs.sk/studenti/studentske-televizie 
* http://itecko.uniza.sk/
* http://www.fmktv.sk/
* https://www.unipo.sk/filozoficka-fakulta/tv-medialka 
* http://www.studenttv.sk/
* https://www.stuba.sk/sk/diani-na-stu/prehlad-aktualit/mc2-prva-studentska-on-line-televizia.html?page_id=4901
* Folklorika - prvá folklórna televízia na Slovensku
* Romana - rómske spravodajstvo a rómska televízia  

Kategória:Televízne stanice na Slovensku
Televízne stanice
Jaroslav Spišiak

Plk. JUDr. **Jaroslav Spišiak** (* 4. október 1964, Želiezovce) je slovenský bezpečnostný manažér a bývalý policajt, v súčasnosti poslanec Národnej rady SR. Od 19. júla 2010 do 15. mája 2012 pôsobil ako prezident Policajného zboru. V rokoch 20012006 bol prvým viceprezidentom PZ. V marci 2023 oznámil vstup do hnutia Progresívne Slovensko s ambíciou kandidovať v parlamentných voľbách v septembri 2023.

## Životopis
Členom Zboru národnej bezpečnosti sa stal v roku 1988. Predtým vyštudoval Gymnázium Želiezovce a absolvoval základnú vojenskú službu. V rokoch 1992 až 1995 absolvoval Akadémiu Policajného zboru v Bratislave. Po skončení štúdia začal roku 1995 pracovať na Okresnom riaditeľstve PZ v Dunajskej Strede, kde od 1. decembra 1998 do 30. septembra 2001 pôsobil ako okresný riaditeľ. Krátko po svojom nástupe riešil v marci 1999 kauzu vraždy desiatich členov dunajskostredskej mafie, tzv. „Pápayovcov“. Kriminalistom sa vtedy pod Spišiakovým vedením podarilo zadržať páchateľov, čím si získal pozitívnu reputáciu.

V roku 2001 ho minister vnútra Ivan Šimko vymenoval za prvého viceprezidenta Policajného zboru. Na tomto poste sa stal známym pre svoje tajomné vyjadrovanie sa pre médiá.

V roku 2004 spôsobil rozruch medzi politikmi, keď vyhlásil, že "organizovaný zločin má svoje chápadlá aj v Národnej rade". V auguste 2006 bol z funkcie odvolaný vtedajším ministrom vnútra Robertom Kaliňákom. Následne odišiel z Policajného zboru a pôsobil ako riaditeľ ochrany podniku v Slovnafte. 

Po voľbách do NR SR v roku 2010 vymenoval minister vnútra Daniel Lipšic Jaroslava Spišiaka 19. júla 2010 za nového policajného prezidenta. V máji 2012 bol za nového policajného prezidenta vymenovaný novou vládou Tibor Gašpar.

V apríli 2020 sa Spišiak stal poradcom ministra vnútra Romana Mikulca.

29. marca 2023 oznámil na tlačovej konferencii vstup do politického hnutia Progresívne Slovensko s ambíciou venovať sa protikorupčnej agende a kandidovať vo voľbách do Národnej rady Slovenskej republiky 30. septembra 2023.

## Referencie

## Iné projekty

Kategória:Absolventi Akadémie Policajného zboru
Kategória:Prezidenti Policajného zboru
Kategória:Slovenskí policajti
Kategória:1. viceprezidenti Policajného zboru
Kategória:Poslanci NR SR (2023 – 2027)
A+

**A+** je počítačový programovací jazyk, ktorý je odvodený od programovacieho jazyka A. 

A+ je vydaný pod licenciou GNU General Public License.

## Externé odkazy
*A+ Development.org 

## Zdroj

Kategória:Programovacie jazyky
Pavol Janík

**Pavol Janík** môže byť:

* slovenský moderátor, pozri Pavol Janík (moderátor)
* slovenský spisovateľ (* 1956), pozri Pavol Janík (spisovateľ)

Janík, Pavol
Prielom Hornádu

**Prielom Hornádu** je približne  dlhý úsek na hornom toku Hornádu od ústia Veľkej Bielej vody po Smižany. Od roku 1964 Národná prírodná rezervácia.

Hornád tu vytvoril kaňonovité údolie. Oddeľuje od centrálnej časti Slovenského raja tzv. okrajové pásmo. Údolie je miestami široké iba niekoľko metrov, brehy vysoké až 150 metrov. Prielom Hornádu nebol po celej svojej dĺžke vôbec priechodný až do roku 1974, keď sa ukončila výstavba chodníka Horskej služby. Tým sa sprístupnil jeden z najatraktívnejších turistických chodníkov v Slovenskom raji.

Prielom Hornádu je od roku 1964 vyhlásený ako Národná prírodná rezervácia s výmerou . Nachádza sa v katastrálnom území obcí Letanovce, Hrabušice a Spišské Tomášovce v okrese Spišská Nová Ves v Košickom kraji. Územie má vysokú krajinársku a estetickú hodnotu so zaujímavými skalnými útvarmi, pestrou flórou a faunou.

Predmetom ochrany sú: *Geomorfologické, krajinárske a archeologické hodnoty, rastlinné a živočíšne spoločenstvá a ich uchovanie na vedeckovýskumné a kultúrno-vlastivedné ciele. Asi 10 km dlhý kaňon Hornádu vo vápencovom masíve so strmými svahmi.*

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

Kategória:Národné prírodné rezervácie v Košickom kraji
Kategória:Chránené územia v okrese Spišská Nová Ves
Kategória:Chránené územia Národného parku Slovenský raj
Kategória:Letanovce
Kategória:Hrabušice
Kategória:Spišské Tomášovce
Sokolia dolina

right|thumb|Závojový vodopád
right|thumb|Skalný vodopád
**Sokolia dolina** je najpríkrejšia roklina v Slovenskom raji.

## Prírodné podmienky
Roklina dlhá asi 4 km ústi do Bieleho potoka v údolí Tomášovskej Belej a jej vrchol sa nachádza na úpätí Veľkej Poľany. V rokline je najvyšší vodopád v Slovenskom raji - Závojový vodopád vysoký 75 metrov. Turistická cesta vedie po sústave rebríkov vedľa vodopádu, stará trasa vodopád obchádzala. V rokline sa nachádzajú tiež Bočný vodopád, Skalný vodopád a Vyšný vodopád.

## Turistika

Sokolia dolina bola objavená ako jedna z posledných a to v roku 1910 L. Rokfalussym. Momentálne je roklina prístupná po žltej značke z Tomášovskej Belej na rázcestie Sokolia dolina-vrch pri Biskupských chyžkách.

## Externé odkazy
Sokolia dolina - informácie, trasy, fotogaléria

Kategória:Kaňony v Slovenskom raji
Tomášovský výhľad

náhľad|pohľad z Tomášovského výhľadu do doliny Tomášovská belá

**Tomášovský výhľad** () je skalný výstupok terasovitého tvaru v Slovenskom raji, na južnom svahu Ludmanky. Je z neho pekný výhľad do doliny Bieleho potoka, na Prielom Hornádu a na Vysoké Tatry. Používa sa aj ako cvičný horolezecký terén.

## Prístup
* po  značke zo Spišských Tomášoviec

## Pozri aj
* Slovenský raj
* Národný park Slovenský raj

## Iné projekty

## Externé odkazy
Tomášovský výhľad

Kategória:Slovenský raj
Kategória:Skalné útvary na Slovensku
Kategória:Spišské Tomášovce
Kyseľ (národná prírodná rezervácia)

**Kyseľ** je národná prírodná rezervácia v Slovenskom raji v katastrálnom území obcí Hrabušice, Letanovce, Smižany a Spišské Tomášovce v okrese Spišská Nová Ves v Košickom kraji. Územie bolo vyhlásené v roku 1964 na rozlohe . Je to územie s mimoriadnymi esteticko-krajinárskymi hodnotami (tiesňavy, bralá, priepasti, podzemné krasové útvary, jaskyne a vodopády), s prevládajúcimi spoločenstvami bukových jedlín. 

Územie je charakteristické teplotnou inverziou, ktorá spôsobuje striedanie dealpínskych a prealpínskych druhov rastlín. Časť NPR bola značne poškodená požiarom z roku 1976, preto je roklina uzavretá a k dispozícii je náhradná trasa.

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj
* 

Kategória:Národné prírodné rezervácie v Košickom kraji
Kategória:Chránené územia v okrese Spišská Nová Ves
Kategória:Chránené územia Národného parku Slovenský raj
Kategória:Hrabušice
Kategória:Letanovce
Kategória:Smižany
Kategória:Spišské Tomášovce
Suchá Belá

**Suchá Belá** je najznámejšia roklina v Slovenskom raji.

## Prírodné podmienky
Roklina sa nachádza v severnej časti Slovenského raja v blízkosti turistického centra Podlesok. Celou roklinou preteká rovnomenný potok, ktorý pramení na vrchole a vlieva sa do Veľkej Bielej vody, ktorá je prítokom Hornádu. Roklina dlhá asi 4 km je orientovaná severným smerom a jej najznámejšími vodopádmi sú Okienkový vodopád, Korytový vodopád a Misové vodopády.

## Turistika

Suchá Belá je najnavštevovanejšia roklina v tejto oblasti, ako pre svoju prístupnosť, tak aj pre vysokú koncentráciu vodopádov a exponovaných miest na krátkom úseku. Cez roklinu prechádza zelená značka ktorá začína na Podlesku a vychádza na rázcestie Suchá Belá-záver. Prechod roklinou trvá približne 2 hodiny.

## Chránené územie
Suchá Belá je národná prírodná rezervácia v správe štátnej ochrany prírody Slovenský raj. Nachádza sa v katastrálnom území obce Hrabušice v okrese Spišská Nová Ves v Košickom kraji. Územie bolo vyhlásené v roku 1964 a novelizované v roku 1976 na rozlohe 153,52 ha. Ochranné pásmo nebolo určené.

Predmetom ochrany je: *Krajinný ráz, prírodovedecky významné rastlinné a živočíšne druhy a ich spoločenstvá pre vedeckovýskumné a kultúrno-vlastivedné ciele. Tiesňavovitá dolina v Slovenskom raji - krútňavovité hrnce, vodopády, krasové javy. *

## Referencie

## Externé odkazy
* 
* Chránené územia, Štátna ochrana prírody Slovenskej republiky
*Suchá Belá - informácie, trasy, fotogaléria

## Iné projekty

Kategória:Národné prírodné rezervácie v Košickom kraji
Kategória:Chránené územia v okrese Spišská Nová Ves
Kategória:Kaňony v Slovenskom raji
Kategória:Hrabušice
Live on the Other Side

***Live on the Other Side*** je DVD od americkej nu metalovej skupiny KoRn. Zachytáva koncert kapely z 29. novembra 2005 v newyorskej Hammerstein Ballroom (na rovnakom mieste bol natočený aj koncert Live Hammerstein). Okrem koncertu je na DVD aj dokument o kapele, scény zo zákulisia koncertu a videoklipy.

Koncert bol usporiadaný na oslavu vydania albumu See You on the Other Side, ktorý vyšiel 6. decembra 2005.

## Zoznam skladieb

# "Intro"
# "Here to Stay"
# "Twist"
# "Got The Life"
# "Liar"
# "A.D.I.D.A.S."
# "Coming Undone"
# "Dirty"
# "Falling Away from Me"
# "Twisted Transistor"
# "Did My Time"
# "Shoots and Ladders"
# "One (Metallica cover)"
# "Freak On A Leash"
# "Another Brick in the Wall/Goodbye Cruel World (Pink Floyd cover)"
# "Blind"
# "Somebody Someone"
# "Hypocrites"
# "Y'All Want A Single"
# "Credits"

## Zostava

* Jonathan Davis - spev
* Fieldy - basgitara
* James "Munky" Shaffer - gitara
* David Silveria - bicie

Kategória:Albumy skupiny Korn
Sikulská oblasť

left|thumb

thumb|Poloha - historické sídla

**Sikulská oblasť** (iné názvy: **Zem Sikulov, Krajina Sikulov, Sikulsko**; maď. *Székelyföld* alebo *Székely határvidék*, rum. *Ţinutul Secuiesc*, lat. *Terra Siculorum*, nem. *Szeklerland*) je územie v strednom Rumunsku (v Sedmohradsku), ktoré obýva maďarská etnická menšina Sikulov (približne 670 000 osôb).

Do roku 1920 bolo súčasťou Uhorska, najprv ako autonómna oblasť, zrušená roku 1876 v rámci modernizácie uhorského župného systému. Trianonská zmluva pričlenila Sikulskú oblasť spolu s celým  Sedmohradskom Rumunsku. V roku 1940 bolo Rumunsko donútené druhou viedenskou arbitrážou vydať časť Sedmohradska vrátane Sikulskej oblasti Maďarsku. Po skončení druhej svetovej vojny sa obnovila predvojnová hranica a oblasť pripadla znovu Rumunsku.

V rokoch 1952 až 1968 v Sikulskej oblasti existovala Maďarská autonómna oblasť. Dnes požadujú maďarské organizácie v Sedmohradsku jej obnovenie. 2. februára 2009 však rumunský prezident Traian Băsescu po rokovaní so svojim maďarským kolegom v Budapešti vyhlásil, že Sikulská oblasť nikdy nebude mať územnú autonómiu, pretože Rumunsko je jednotný národný štát.

## Poznámky


## Zdroj

Kategória:Sedmohradsko
Greatest Hits, Volume 1

***Greatest Hits, Volume 1*** je výberový album od americkej nu metalovej skupiny KoRn. Vyšiel 5. októbra 2004. Okrem vlastných piesní obsahuje aj dve dovtedy nevydané cover-verzie: „Word Up!“ od Cameo a spojenie všetkých troch častí piesne „Another Brick In The Wall" s piesňou „Goodbye Cruel World" od Pink Floyd.

## Zoznam skladieb

### Bonus DVD: Live at CBGB's (Iba limitovaná edícia)

## Zostava
* Jonathan Davis - spev
* Fieldy - basgitara
* James "Munky" Shaffer - gitara
* Brian "Head" Welch - gitara
* David Silveria - bicie

Kategória:Albumy skupiny Korn
Kategória:Kompilačné albumy z 2004
Sikuli

**Sikuli** môže byť:
* etnikum v Rumunsku, synonymum: Sekulovia, pozri Sikuli (Rumunsko)
* v staroveku: italický kmeň na Sicílii, synonymum: Sikelovia, pozri Sikuli (Sicília)
* druh softvéru (skriptovací jazyk), pozri Sikuli (softvér)
* osoba:
** Melchisedec Sikuli Paluku (* 1952), rímskokatolícky biskup Konga (býv. Zairu)
Podpredseda vlády Spojeného kráľovstva

**Podpredseda vlády Spojeného kráľovstva Veľkej Británie a Severného Írska** alebo **Vicepremiér Spojeného kráľovstva Veľkej Británie a Severného Írska** () je funkcia člena vlády Spojeného kráľovstva, ktorého nositeľom je po všeobecných voľbách v roku 2010 Nick Clegg. 

Ide o čestnú funkciu, ktorá svojmu držiteľovi de iure neprináša žiadne ďalšie právomoci, no de facto môže váhu jeho hlasu zvýšiť. Hlavne neplatí, že by držiteľ tejto funkcie mal právo zastúpiť premiéra. Funkcia podpredsedu vlády nie je obsadená vo všetkých vládach, napríklad vo vláde Gordona Browna obsadená nebola (hoci od júna 2009 bol za neoficiálneho podpredsedu vlády považovaný Peter Mandelson).

Prvým podpredsedom vlády v histórii bol roku 1942 Clement Attlee.

## Zdroj

Kategória:Politika v Spojenom kráľovstve
Eduard Heine

**Heinrich Eduard Heine** (* 15. marec 1821, Berlín, Prusko, dnes Nemecko – † 21. október 1881, Halle an der Saale, Nemecké cisárstvo, dnes Nemecko) bol nemecký matematik.

Je známy predovšetkým prácou v matematickej analýze. Je po ňom pomenovaná tzv. Heineho definícia limity a spojitosti, ako aj dve vety v teórii metrických priestorov - Heineho-Borelova veta a Heineho-Cantorova veta.

Kategória:Osobnosti z Berlína
Kategória:Nemeckí matematici
Kategória:Absolventi Univerzity v Göttingene
PhysX

**PhysX** je proprietárny herný engine a SDK určený na simuláciu fyzikálnych procesov v reálnom čase, vytvorený firmou Ageia (ktorú získala firma Nvidia vo februári 2008).

PhysX engine a SDK sú dostupné pre následujúce platformy:
* Apple Mac OS X
* Windows
* Linux (32-bit)
* Nintendo Wii
* Sony PlayStation 3
* Microsoft Xbox 360

## Pozri aj
* DirectX
* Havok
* Open Dynamics Engine
* OpenGL

## Zdroj

Kategória:Herné enginy
Regionalizácia

**Regionalizáca** je stav alebo proces vytvárania regiónov.

Regionalizácia vystupuje vo viacerých disciplínach:

*V geografii je 1. procesom vymedzovania častí zemského povrchu alebo administratívnych jednotiek rôznych mierok na jednotlivé regióny a 2. stav takéhoto vymedzenia.
*Pri diskusiách o globalizácii predstavuje svet, ktorý sa stáva menej univerzálne prepojeným, so silnejúcim pôsobením regiónov.
*V politike je to proces rozdeľovania politickej entity alebo štátu na menšie jednotky miestnej správy a samosprávy (administratívne členenia) ako aj prenesenie kompetencií štátnej správy na tieto jednotky; opak unitarizácie.
*V lingvistike dochádza k regionalizácii vtedy, keď jazyky prijímajú rysy miestneho jazyka, napr. v stredoveku sa vytvorila miestna výslovnosť latinčiny v Taliansku, Francúzsku, Španielsku a Anglicku.

Kategória:Regióny
Kazanská katedrála (Petrohrad)

thumb|Kazanská Katedrála 
thumb|socha M.I. Kutuzova pred chrámom
thumb|Pohľad na katedrálu

**Kazanská katedrála** () patrí medzi najkrajšie pravoslávne katedrály na území Ruska. Na prvý pohľad sa výrazne odlišuje od iných pravoslávnych chrámov v meste a v celom Rusku, pretože nebola postavená v tradičnom ruskom štýle.

## História
Ruský imperátor Pavol I. túžil po spojení pravoslávia s katolíckou cirkvou, a preto si prial v hlavnom meste postaviť chrám, ktorý by túto jednotu reprezentoval. Preto nám katedrála pripomína aj so svojou kolonádou Chrám svätého Petra v Ríme. Katedrála je vybudovaná na Nevskom prospekte v klasicistickom architektonickom štýle. Začala sa budovať v roku 1801 za vlády imperátora Alexandra I. a jej hlavným architektom bol Andrej Voronichin. Stavba bola dokončená v roku 1811. Stala sa aj symbolom víťazstva ruskej armády nad Napoleonovou armádou a v interiéri sa nachádza mohyla slávneho ruského vojvodcu M. I. Kutuzova. Pred chrámom sú umiestnené aj sochy veľkých ruských vojvodcov. Prvá patrí M. I. Kutuzovovi a druhá Barclaymu de Tolly. Ich autorom je Boris Orlovský. V interiéri sa nachádza vzácna ikona Matky Božej Kazanskej, ktorá sa do Petrohradu dostala z Moskvy v roku 1712 a do chrámu sa dostala v roku 1811. Počas komunistickej diktatúry bol chrám zmenený na Múzeum dejín ateizmu.

## Súčasnosť
25. mája 1991 sa v nej opäť konala prvá pravoslávna bohoslužba a neskôr bol vrátený Ruskej pravoslávnej cirkvi. Od 31. decembra 2000 získal chrám status katedrálneho chrámu Sankt-Peterburskej eparchie.

## Referencie
* Oficiálna stránka Kazanského katedrálneho chrámu
* Oficiálna stránka Štátneho múzea náboženstva 
* História Kazanskej katedrály 
* Настоятель Казанского собора Санкт-Петербурга о. Павел Красноцветов рассказывает о его истории
* Сферическая панорама Казанского собора 
* Казанский собор (материал из книги В.Нестерова "Знаешь ли ты свой город?") 

## Iné projekty

Kategória:Stavby v Petrohrade
Kategória:Architektúra z 1811
Kategória:Kostoly zasvätené Panne Márii v Rusku
Rusko
Zoznam geografických článkov/!

Tento index bol automaticky vygenerovaný podľa tejto kategorizácie. Obsahuje **13** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## .a
.ai.au

## .b
.bm

## .f
.fk

## .g
.gi.gp

## .h
.hm

## .i
.id

## .k
.ky

## .p
.pn

## .s
.sh

## .t
.tc

## .v
.vg

Kategória:Zoznamy geografických článkov
Cesta I. triedy 75A (Slovensko)

**Cesta I. triedy 75A** (*I/75A*) je cesta I. triedy na Slovensku, ktorá tvorí južný a východný obchvat Galanty. 

## Zdroje
* Miestopisný priebeh cestných komunikácií (Slovenská správa ciest)

75A
Ekuména

**Ekuména** môže byť:
*v geografii: (trvalo) obývaná časť súše, pozri ekuména (geografia)
*v náboženstve:  
**spoločenstvo kresťanských vierovyznaní, pozri ekuména (náboženstvo)
**ekumenické hnutie
Carlo Ancelotti

**Carlo Ancelotti** (* 10. jún 1959, Reggiolo, Emilia-Romagna) je bývalý taliansky profesionálny futbalista a momentálne tréner španielskeho veľkoklubu Real Madrid CF.

Hrával na poste stredopoliara a väčšinu svojich úspechov dosiahol počas pôsobenia v AC Miláno, s ktorým vyhral dvakrát titul a dvakrát Ligu majstrov UEFA. Ako tréner postupne trénoval Reggianu, Parmu a Juventus, kým sa stal trénerom AC Miláno v roku 2001. Ako tréner *rossoneri* dosiahol viaceré úspechy, v roku 2004 získal titul, v rokoch 2003 a 2007 Ligu majstrov a Coppa Italia v 2003. Je jedným zo šiestich osobností, ktoré vyhrali Ligu majstrov ako hráči a ako tréneri. V máji 2009 nahradil Guusa Hiddinka na poste trénera anglického klubu Chelsea FC. S klubom podpísal trojročnú zmluvu na 9 miliónov libier.

## Iné projekty

## Zdroj

Kategória:Talianski futbalisti
Kategória:Talianski futbaloví tréneri
Kategória:Hráči Parma FC
Kategória:Hráči AS Rím
Kategória:Hráči AC Miláno
Kategória:Hráči Majstrovstiev sveta vo futbale 1986
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Nositelia Radu za zásluhy Talianskej republiky
René-Louis Baire

**René-Louis Baire** (* 21. január 1874, Paríž, Francúzsko - † 5. júl 1932, Chambéry) bol francúzsky matematik. Zaoberal sa predovšetkým matematickou analýzou, významne prispel ku chápaniu pojmov spojitosti a limity, zaoberal sa aj iracionálnymi číslami. Je po ňom pomenovaná tzv. Bairova veta o kategóriach, významný výsledok v oblastiach topológie a funkcionálnej analýzy. Je tiež autorom Bairovej klasifikácie množín.

Kategória:Francúzski matematici
Kategória:Absolventi École Normale Supérieure
Kategória:Osobnosti z Paríža
Kategória:Obete samovrážd
Zoznam kozmonautických článkov/1

Tento index bol automaticky vygenerovaný podľa tejto kategorizácie. Obsahuje **9** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 1.
1. návštevná expedícia (ISS)

## 10
10. návštevná expedícia (ISS)

## 11
11. návštevná expedícia (ISS)

## 12
12. návštevná expedícia (ISS)

## 13
13. návštevná expedícia (ISS)

## 14
14. návštevná expedícia (ISS)

## 15
15. návštevná expedícia (ISS)

## 16
16. návštevná expedícia (ISS)

## 17
17. návštevná expedícia (ISS)

Kategória:Zoznamy kozmonautických článkov
Všeobecné voľby v Spojenom kráľovstve v roku 2010

thumb|upright=1.4|Výsledky všeobecných volieb v roku 2010
Vo **všeobecných voľbách v Spojenom kráľovstve v roku 2010** sa rozhodovalo o pozíciách 650 poslancov Dolnej snemovne parlamentu Spojeného kráľovstva prostredníctvom volebného systému relatívnej väčšiny. Voľby sa konali 6. mája 2010, viacej než päť rokov od volieb predchádzajúcich. Volebné miestnosti boli otvorené medzi siedmou hodinou rannou a desiatou večernou a niekde zároveň slúžili pre súčasne prebiehajúce voľby do miestnych samospráv.

Víťazom volieb sa stala Konzervatívna strana vedená Davidom Cameronom s 302 kreslami, druhá skončila dosiaľ vládnúca Labouristická strana vedená Gordonom Brownom s 256 kreslami a tretie miesto zaujali Liberálni demokrati Nicka Clegga s 56 kreslami. Ďalšie strany už získali výrazne menej a väčšinovou išlo o regionálne strany zviazané s nejakou z častí Spojeného kráľovstva. Napríklad severoírska Demokratická unionistická strana získala 8 kresiel, Škótska národná strana získala 6 kresiel, severoírska Sinn Féin päť kresiel a waleská Plaid Cymru 3 kreslá. Historicky prvé kreslo sa podarilo získať Zelenej strane Anglicka a Walesu, ktorá už získala kreslá vo voľbách do Európskeho parlamentu v roku 2009. Naopak Britská národná strana Nicka Griffina, ktorá taktiež vo voľbách do Európskeho parlamentu v roku 2009 uspela, vo všeobecných voľbách nezískala ani jediné kreslo.

Voľby dopadli približne tak, ako predpovedali predvolebné prieskumy, a došlo k tomu, že ani jedna strana nezískala sama o sobe úplnú väčšinu, čo je v britskom systéme situácia neobvyklá (naposledy k nej došlo po voľbách v roku 1974). Na potrebných 326 kresiel nedosiahla ani predbežne uvažovaná koalícia labouristov s liberálnymi demokratmi.

V rámci povolebných jednaní sa podarilo 11. mája dohodnúť koalíciu konzervatívcov s liberálnymi demokratmi, ktorí tím získali pozície vo vláde, a David Cameron sa stal premiérom. Ide o prvú koaličnú vládu vo Veľkej Británii od ukončenia druhej svetovej vojny v roku 1945, ktorú vtedy viedol Winston Churchill. V rovnaký deň naopak odstúpil z pozície predsedu svojej strany Gordon Brown a úradujúcou predsedníčkou sa stala jeho zástupkyňa Harriet Harmanová.

## Podrobné výsledky volieb
### Získané kreslá

### Získané hlasy

## Referencie


## Zdroj

2010
Spojené kráľovstvo
Všeobecné voľby
Štefan Maixner

**Štefan Maixner** (* 14. apríl 1968, Bratislava) je bývalý slovenský futbalový reprezentant. Počas svojej kariéry odohral v najvyššej súťaži 309 zápasov, v ktorých strelil 66 gólov. Je hráčom širšieho kádra slovenskej plážovo futbalovej reprezentácie.

So svojou kariérou začínal v bratislavských kluboch Rapid a Červená Hviezda. V roku 1990 ho tréner Juraj Szikora doviedol spolu s Tiborom Jančulom do DAC Dunajská Streda, kde neskôr vytvoril úspešnú útočnú dvojicu s Pavlom Diňom. Najväčšie úspechy však dosiahol v drese Slovanu Bratislava, s ktorým získal tri tituly a dvakrát získal Slovenský pohár. V roku 1998 prestúpil do Artmedii Petržalka, kde neskôr hrával aj na pozícií obrancu a bol aj kapitánom klubu. Klubu pomohol k zisku premiérového titul v lige v sezóne 2004-05.

## Úspechy
* Majster Slovenska: 1994, 1995, 1996, 2005
* Slovenský pohár: 1994, 1997, 2004

## Referencie

## Externé odkazy
* Profil na transfermarkt.de
* Profil na National-football-teams.com

Kategória:Narodenia v 1968
Kategória:Slovenskí futbalisti
Kategória:Hráči FK DAC 1904 Dunajská Streda
Kategória:Hráči ŠK Slovan Bratislava
Kategória:Hráči FC Petržalka 1898
Kategória:Osobnosti z Bratislavy
Voľby 2010

V roku 2010 sa konali nasledujúce voľby:

;na Slovensku:
* Voľby do Národnej rady Slovenskej republiky v roku 2010
* Voľby do orgánov samosprávy obcí na Slovensku v roku 2010

;v zahraničí
* Voľby do Poslaneckej snemovne Parlamentu Českej republiky 2010
* Voľby do Senátu Parlamentu Českej republiky 2010
* Parlamentné voľby v Maďarsku 2010
* Prezidentské voľby na Ukrajine 2010
* Parlamentné voľby v Iraku 2010
* Všeobecné voľby v Spojenom kráľovstve v roku 2010
* Holandské všeobecné voľby 2010
* Belgické všeobecné voľby 2010
* Poľské prezidentské voľby 2010
* Prezidentské voľby v Nemecku 2010

Kategória:Rozlišovacie stránky
Dezén (pneumatika)

thumb|Detail dezénu pneumatiky
**Dezén** (iné názvy: **dezén** **behúňa**/**pneumatiky**, **vzorka** (**behúňa**/**pneumatiky**) alebo **profil** (**behúňa**/**pneumatiky**); staršie: **desén** (**behúňa**/**pneumatiky**)) je sústava geometrických obrazcov na obežnej ploche plášťa pneumatiky. Je tvorený sústavou rôzne usporiadaných *žliabkov* ktoré vytvárajú obrys *obrazcov - figúr*. Figúry sú často doplnené jemnými zárezmi - *lamelami*.

## Časti dezénu
thumb|Typický šípový dezén traktorových pneumatík
thumb|Dezén pretekárskych pneumatík pre mokrú trať
### Žliabky
Úlohou žliabkov je odvádzanie vody z miesta dotyku pneumatiky s vozovkou. Žliabky musia byť orientované tak, aby bola dráha odvodu vody čo najmenšia. Preto sú pri úzkych pneumatikách, kde je dotyková plocha ovál pretiahnutý v smere odvaľovania pneumatiky, žliabky prevažne v priečnom smere a pri širokých v pozdĺžnom. Minimálnu hĺbku žliabkov (dezénu) v strednej časti pneumatiky pre spôsobilosť použitia pneumatiky v cestnej premávke na Slovensku určuje predpis. Pre letné pneumatiky to je 1,6 mm, pre zimné 3 mm.  

Tvar a usporiadanie drážok určujú typ dezénu:
# plášte pre osobné automobily
#* letný dezén: pásový, blokový, kombinovaný
#* zimný dezén 
# plášte pre nákladné automobily
#* cestný dezén
#* terénny dezén, špeciálne napr. šípový 

### Figúry
Figúra je vystúpená časť dezénu, ktorá zabezpečuje styk pneumatiky s vozovkou. Úlohou figúr na mokrej vozovke je rozrušiť vodný film a vytvoriť priamy kontakt s vozovkou. Čím je plocha figúr v styku s vozovkou menšia (nižšia plnosť dezénu) tým je vyšší dotykový tlak, čo napomáha v rozrušovaní vodného filmu. 

### Lamely
V niektorých prípadoch dezénov je plocha figúr doplnená zárezmi - lamelami. Lamelovanie zlepšuje vlastnosti pneumatiky na suchej aj mokrej vozovke, ale nepriaznivo vplýva na rýchlosť opotrebovania dezénu.
  
## Plnosť dezénu
Plnosť dezénu je veličina, ktorá charakterizuje dezén. Je definovaná:

 \epsilon = \frac{A_s}{A_c} 

***&epsilon;** - plnosť dezénu [%]
***A<sub>s</sub>** - veľkosť skutočnej plochy styku pneumatiky s vozovkou 
***A<sub>c</sub>** - veľkosť celkovej dotykovej plochy pneumatiky s vozovkou

## Referencie


## Zdroje
* Močkoř R.: *Motorové vozidlá II. Podvozkové orgány.* SjF STU Bratislava, 1997.

Kategória:Pneumatiky
Skok (vodopád)

náhľad|Vodopád Skok
**Skok** je asi 30 m vysoký vodopád v Mlynickej doline na rieke Mlynica.

Jeden z najkrajších tatranských vodopádov, ktorého krása vynikne pri zvýšených prietokoch. Vodopád padá zo skalného prahu vo výške  Výstup okolo vodopádu je zaistený reťazami a vedie po klzkých žulových platniach. Sezónna uzávera je od 1. novembra do 15. júna. Vedie k nemu žltá značka zo Štrbského Plesa. 

## Referencie

## Iné projekty

## Externé odkazy
* Poloha na turistickej mape

Kategória:Vodopády vo Vysokých Tatrách
Kategória:Mlynická dolina
Kategória:Štrba
Kategória:Vodopády v Prešovskom kraji
Kategória:Vodstvo v okrese Poprad